Publication: Magyar Közlöny
Issue: MK-1999-31 (Year: 1999, Number: 31)
Era: 1990-2004
Section: szóló 115/1992. (VII. 23.) Korm. rendeletben foglalt szabályok az irányadók.
Paragraph Index: 108

4. Feltételek és Célok. Az egyes részletek folyósítását megelőzően teljesítendő feltételek és a Megállapodás ideje alatt megvalósítandó célok a Mellékletben kerülnek meghatározásra. Amennyiben a Kedvezményezett nem teljesíti a meghatározott célok teljesítését, vagy elmulasztja az IBRD részéről adott értesítéstől számított 30 napon belül a jelen Megállapodás szerinti kötelezettségei bármilyen, jelentős mértékű megsértésének orvoslását, vagy az IBRD-vel kötött bármely kölcsönmegállapodás vagy a Nemzetközi Fejlesztési Társulással (Társulás) kötött bármely fejlesztési hitel megállapodás szerinti lehívásainak felfüggesztése esetén az IBRD jogosult a Kedvezményezetthez intézett értesítéssel a saját kizárólagos döntése alapján a Támogatás egésze vagy bármilyen része folyósítását felfüggeszteni, és/vagy a jelen Megállapodást felbontani. Ebben az esetben a Kedvezményezett köteles az IBRD részére a támogatás bármely folyósított, az IBRD szerződésszegésre vagy a felfüggesztésre vonatkozó értesítésének (a kettő közül a korábbi) napjáig fel nem használt összegét vagy az arra felhalmozott kamatokat visszafizetni.

Source: https://magyarkozlony.hu/hivatalos-lapok/0b3cecabe5065efd0f5262830f59048660434d93/dokumentumok/63cd7fc7de512b26def4d85bafe89b362362efe4/letoltes